Ho dinastijos citadelė

Ho dinastijos citadelė (), dar vadinta Taido (, „Vakarų sostine“) − tvirtovės ir rezidencinių rūmų kompleksas Vietnamo Tanhoa provincijoje, 45 km į šiaurės vakarus nuo Tanhoa miesto. Dėl savo istorinės ir kultūrinės vertės 2011 m. buvo įtrauktas į pasaulio paveldo sąrašą.Citadel of the Ho Dynasty

XIV a. pabaigoje statytas kompleksas sukurtas vaizdingoje vietovėje, kur susieina Tuongsono ir Dongsono kalnai, jis įsikūręs tarp Ma ir Buoi upių. Suformuotas remiantis fengšui principais. Iki mūsų dienų išliko tik vidinės citadelės vartai, išorinių sienų fragmentai ir Namziao altorius. Jis yra retas išlikusios originalios gynybinės architektūros iš akmens pavyzdys Pietryčių ir Rytų Azijoje. 

 Aprašymas 
Kompleksas pradėtas statyti XIV a. pabaigoje, valdant Čan dinastijai. Paskutinieji jos valdovai buvo silpni, todėl statybas iniciavo įtakingas rūmų didikas Ho Kuili, siūlydamas čia perkelti sostinę iš Tanglongo. Kadangi namtieno proceso metu Daivietas buvo išsiplėtęs į pietus, naujoji vieta geriau tiko valdyti padidėjusią valstybę.Taylor, K. W. (2013), A History of the Vietnamese, Cambridge University Press, ISBN 978-0-521-87586-8

Kaip ir tuometiniai Kinijos, Japonijos, Korėjos miestai, Vakarų sostinė buvo kuriama naujoje vietoje, orientuota pasaulio šalių atžvilgiu, atsižvelgiant į tradicinę kinų geomantiją. Jos tikslas buvo sukurti tobulą miestą-tvirtovę, kuriame būtų atspindimos konfucianizmo ir budizmo idėjos.Citadel of the Ho Dynasty

Pirminį kompleksą, pabaigtą 1397 m., sudarė Vidiniai rūmai, Išorinės sienos () ir didelis Namziao altorius (). Vidinės citadelės planas yra beveik kvadratinis: šiaurės-pietų ašis yra 870.5 m, o rytų-vakarų ašis - 883.5 m. Smiltainio sienose yra ketveri vartai, orientuoti į keturias pasaulio šalis, kurių pagrindiniai yra pietiniai. Pastarieji yra 9.5 m aukščio ir 15.17 m pločio. Sienos statytos iš smiltainio luitų, kurie yra maždaug 2×1×0.7 m dydžio.Thành Nhà Hồ Thanh Hóa. nxb Khoa học xã hội. 2011. 

1397 m. Ho Kuili pasikvietė imperatorių Tuantongą į naująją sostinę, klasta privertė jį nauju imperatoriumi pripažinti trejų metų Čan Aną, tada jį įkalino, o kitais metais nužudė. 1400 m. jis pats pasiskelbė naujuoju imperatoriumi ir pradėjo Ho dinastiją, o Taido pavertė sostine.

Ho dinastija Vietnamą valdė tik iki 1407 m. Vėliau kraštą užpuolusi Ming Kinija sugrąžino administraciją į Hanojų. Tačiau Taido toliau išliko svarbiu politikos, kultūros ir ekonomikos centru iki XVIII a.Taylor, K. W. (2013), A History of the Vietnamese, Cambridge University Press, ISBN 978-0-521-87586-8

 Pasaulio paveldas 
Į pasaulio paveldo sąrašą įrašyti trys komplekso objektai.Citadel of the Ho Dynasty
 UNESCO kodas Paveikslėlis Pavadinimas Koordinatės 1358–001 border|200px Vidinė citadelė  1358–002 border|200px Išlikę išorinių sienų fragmentai  1358–003 border|200px Namziao altorius 

 Susiję pasaulio paveldo objektai 
  Himedži pilis (1993)
  Huasongo tvirtovė (1997)
  Gusuku vietovės ir susiję Riūkiū karalystės teritorijos (2000)
  Namhano kalnų tvirtovė (2014)

 Išnašos 

Kategorija:Vietnamo istorija
Kategorija:Rūmai
Kategorija:Pilys